CELEX: 32016D0260
Language: el
Date: 2016-02-23 00:00:00
Title: Εκτελεστική απόφαση (ΕΕ) 2016/260 της Επιτροπής, της 23ης Φεβρουαρίου 2016, για την τροποποίηση της απόφασης 2006/80/ΕΚ όσον αφορά την Πολωνία [κοινοποιηθείσα υπό τον αριθμό C(2016) 965]

25.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 49/9
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/260 ΤΗΣ ΕΠΙΤΡΟΠΉΣ
   της 23ης Φεβρουαρίου 2016
   για την τροποποίηση της απόφασης 2006/80/ΕΚ όσον αφορά την Πολωνία
   
      
         [κοινοποιηθείσα υπό τον αριθμό C(2016) 965]
      
   
   (Το κείμενο στην πολωνική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/71/ΕΚ του Συμβουλίου, της 15ης Ιουλίου 2008, για την αναγνώριση και την καταγραφή των χοίρων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Στην οδηγία 2008/71/ΕΚ καθορίζονται οι ελάχιστες απαιτήσεις όσον αφορά την αναγνώριση και την καταγραφή των χοίρων, με την επιφύλαξη λεπτομερέστερων ενωσιακών κανόνων που ενδέχεται να θεσπιστούν για την εξάλειψη ή τον έλεγχο των ασθενειών.
            
         
               (2)
            
            
               Σύμφωνα με το άρθρο 3 παράγραφος 1 της οδηγίας 2008/71/ΕΚ, τα κράτη μέλη εξασφαλίζουν ότι η αρμόδια αρχή διαθέτει ενημερωμένο κατάλογο όλων των εκμεταλλεύσεων που κατέχουν ζώα εμπίπτοντα στο πεδίο εφαρμογής της εν λόγω οδηγίας και ευρισκόμενα στην περιοχή δικαιοδοσίας της.
            
         
               (3)
            
            
               Το άρθρο 3 παράγραφος 2 της οδηγίας 2008/71/ΕΚ προβλέπει τη δυνατότητα να επιτρέπεται στα κράτη μέλη να μην περιλαμβάνουν στον κατάλογο των εκμεταλλεύσεων που προβλέπεται στο άρθρο 3 παράγραφος 1 της οδηγίας αυτής τα φυσικά πρόσωπα που είναι κάτοχοι ενός μόνο χοίρου, προοριζόμενου για δική τους χρήση ή κατανάλωση, εφόσον το ζώο αυτό υποβάλλεται, πριν από οιαδήποτε μετακίνηση, στους ελέγχους που προβλέπονται από την εν λόγω οδηγία.
            
         
               (4)
            
            
               Η απόφαση 2006/80/ΕΚ της Επιτροπής (2) επιτρέπει σε ορισμένα κράτη μέλη να εφαρμόζουν την παρέκκλιση που προβλέπεται στο άρθρο 3 παράγραφος 2 της οδηγίας 2008/71/ΕΚ όσον αφορά τις εκμεταλλεύσεις με έναν μόνο χοίρο.
            
         
               (5)
            
            
               Η Πολωνία εξουσιοδοτείται να εφαρμόζει την παρέκκλιση που προβλέπεται στο άρθρο 3 παράγραφος 2 της οδηγίας 2008/71/ΕΚ όσον αφορά τις εκμεταλλεύσεις με έναν μόνο χοίρο.
            
         
               (6)
            
            
               Η Πολωνία έχει ζητήσει την ανάκληση της εξουσιοδότησης κράτους μέλους που προβλέπεται στο άρθρο 3 παράγραφος 2 της οδηγίας 2008/71/ΕΚ όσον αφορά τις εκμεταλλεύσεις με έναν μόνο χοίρο και έχει υλοποιήσει τις απαιτήσεις αναγνώρισης και καταγραφής που διατυπώνονται στην εν λόγω οδηγία.
            
         
               (7)
            
            
               Βάσει των πληροφοριών αυτών, είναι σκόπιμο να διαγραφεί η καταχώριση για την Πολωνία από τον κατάλογο που περιλαμβάνεται στο παράρτημα της απόφασης 2006/80/ΕΚ, όσον αφορά την εφαρμογή της εξουσιοδότησης που προβλέπεται στο άρθρο 3 παράγραφος 2 της οδηγίας 2008/71/ΕΚ για τις εκμεταλλεύσεις με έναν μόνο χοίρο.
            
         
               (8)
            
            
               Επομένως, το παράρτημα της απόφασης 2006/80/ΕΚ θα πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2006/80/ΕΚ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στη Δημοκρατία της Πολωνίας.
   
      Βρυξέλλες, 23 Φεβρουαρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 213 της 8.8.2008, σ. 31.
   
      (2)  Απόφαση 2006/80/ΕΚ της Επιτροπής, της 1ης Φεβρουαρίου 2006, για να επιτραπεί σε ορισμένα κράτη μέλη η παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ του Συμβουλίου για την αναγνώριση και την καταγραφή των ζώων (ΕΕ L 36 της 8.2.2006, σ. 50).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            Κράτη μέλη στα οποία επιτρέπεται να εφαρμόζουν την παρέκκλιση που προβλέπεται στο άρθρο 3 παράγραφος 2 της οδηγίας 2008/71/ΕΚ όσον αφορά τις εκμεταλλεύσεις με έναν μόνο χοίρο:
            
                         
                     
                     
                        Τσεχική Δημοκρατία
                     
                  
                         
                     
                     
                        Γαλλία
                     
                  
                         
                     
                     
                        Ιταλία
                     
                  
                         
                     
                     
                        Πορτογαλία
                     
                  
                         
                     
                     
                        Σλοβενία
                     
                  
                         
                     
                     
                        Σλοβακία»